PATVIRTINTA

Kretingos rajono savivaldybės tarybos

2016 m. gruodžio 18 d. sprendimu Nr. T2- 378

(Kretingos rajono savivaldybės tarybos

2021 m. kovo 25 d. sprendimo Nr. T2- 85

redakcija)

**KRETINGOS RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ DYDŽIO NUSTATYMO METODIKA**

**I. BENDROSIOS NUOSTATOS**

1. Vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodika (toliau – Metodika) nustato vietinės rinkliavos už komunalinių atliekų surinkimą iš atliekų turėtojų ir atliekų tvarkymą (toliau – Vietinė rinkliava arba Rinkliava) dydžių apskaičiavimo principus bei tvarką Kretingos rajono savivaldybėje (toliau – Savivaldybė).
2. Metodika rengiama remiantis Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklėmis, patvirtintomis Lietuvos Respublikos Vyriausybės 2013 m. liepos 24 d. nutarimu Nr. 711 „Dėl vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo“, bei kitais Rinkliavos nustatymą reglamentuojančiais teisės aktais, Metodikoje vartojamos sąvokos suprantamos taip, kaip jos apibrėžtos Lietuvos Respublikos teisė aktuose.
3. Rinkliava apskaičiuojama remiantis šiais principais:
	1. „Sąnaudų susigražinimo principas“ – visos sąnaudos, susidarančios dėl atliekų tvarkymo arba kitaip susijusios su šia veikla, privalo būti padengtos atliekų turėtojų;
	2. „Teršėjas (arba atliekų turėtojas) moka principas“ – atliekų turėtojas, perduodantis atliekų tvarkytojams atliekas, privalo padengti su atliekų tvarkymu susijusias sąnaudas;
	3. „Nediskriminavimo principas“ – tos pačios kategorijos atliekų turėtojams taikomos vienodos apmokestinimo sąlygos;
	4. „Proporcingumo principas“ – apmokestinimas už atliekų tvarkymą turi būti proporcingas atliekų turėtojo susidarančiam atliekų kiekiui;
	5. „Solidarumo principas“ – visiems atliekų turėtojams, gyvenantiems viename atliekų tvarkymo regione, turi būti nustatyta tokia pati atliekų tvarkymo kaina už tokios pačios kokybės paslaugas.
4. Šia Metodika vadovaujasi komunalinių atliekų tvarkymo sistemos administratorius, apskaičiuodamas Rinkliavos dydžius atliekų turėtojams, kuriems atstovauja jų naudojamo nekilnojamojo turto objekto savininkas arba nekilnojamojo turto objekto savininko atstovas, arba nekilnojamojo turto objekto savininko įgaliotas asmuo, arba nekilnojamojo turto objekto naudotojas, arba daugiabučio namo savininkų bendrija, individualių gyvenamųjų namų savininkų bendrija, garažų savininkų bendrija, sodininkų bendrija ar kita bendrija, arba bendrojo naudojimo objektų administratorius, arba asmenys, sudarę jungtinės veiklos sutartis bendrosios dalinės nuosavybės teisei įgyvendinti (toliau – Įgaliotas asmuo).
5. Metodikoje nustatyta tvarka apskaičiuoti Rinkliavos dydžiai gali būti teikiami tvirtinti Savivaldybės tarybai kartą per metus.

**II. BŪTINŲJŲ SĄNAUDŲ NUSTATYMO PRINCIPAI**

1. Būtinosios su komunalinių atliekų tvarkymu susijusios sąnaudos – tiesiogiai su komunalinių atliekų tvarkymu susijusios pagrįstos sąnaudos, reikalingos komunalinių atliekų tvarkymo paslaugai suteikti, ilgalaikiam komunalinėms atliekoms tvarkyti skirtos infrastruktūros eksploatavimui, jos atnaujinimui užtikrinti ir priimtinoms komunalinių atliekų turėtojams sąlygoms dalyvauti tvarkant komunalines atliekas sudaryti, taip pat aplinkos taršai mažinti (toliau – būtinosios sąnaudos). Į būtinąsias sąnaudas neįtraukiamos pakuočių, pakuočių atliekų ir antrinių žaliavų tvarkymo sąnaudos, t. y. tos sąnaudos, kurias teisės aktų nustatyta tvarka apmoka gamintojai ir importuotojai.
2. Būtinosios sąnaudos, vadovaujantis Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklėmis (toliau – Taisyklės), apskaičiuojamos kaip Taisyklių 6 punkte išvardintų komunalinių atliekų tvarkymo veiklų bendrųjų sąnaudų suma.
3. Metodikos 6-ame punkte nurodytų ir Taisyklėse reglamentuotų atskirų veiklų būtinosios sąnaudos nustatomos pagal formulę:

BSVEIKL = PSVEIKL + KSVEIKL

Kur:

BSVEIKL – atskiros komunalinių atliekų tvarkymo veiklos būtinosios sąnaudos (Eur);

PSVEIKL – atskiros komunalinių atliekų tvarkymo veiklos būtinosios pastoviosios sąnaudos (Eur);

KSVEIKL – atskiros komunalinių atliekų tvarkymo veiklos būtinosios kintamosios sąnaudos (Eur).

1. Nustatant Vietinės rinkliavos dydžius, vertinamos tik realiai vykdomos ir komunalinių atliekų tvarkymo administratoriaus administruojamos komunalinių atliekų tvarkymo veiklos bei jų sukuriamos būtinosios sąnaudos.
2. Pastoviąsias komunalinių atliekų tvarkymo sąnaudas sudaro nuo komunalinių atliekų kiekio nepriklausančios komunalinių atliekų tvarkymo sąnaudos.
3. Apskaičiavus kiekvienos komunalinių atliekų tvarkymo veiklos pastoviąsias sąnaudas ir jas susumavus, nustatomos bendrosios pastoviosios sąnaudos.
4. Kintamąsias komunalinių atliekų tvarkymo sąnaudas sudaro su komunalinių atliekų kiekiu susijusios komunalinių atliekų tvarkymo sąnaudos.
5. Apskaičiavus kiekvienos komunalinių atliekų tvarkymo veiklos kintamąsias sąnaudas ir jas susumavus, nustatomos bendrosios kintamosios sąnaudos.
6. Skaičiuojant būtinąsias sąnaudas vadovaujamasi šiais dokumentais ir duomenimis:
	1. Kretingos rajono savivaldybės atliekų tvarkymo planu;
	2. einamųjų metų 1–9 mėn. faktiniais ir 10–12 mėn. prognozuojamais finansiniais rezultatais;
	3. galiojančiose atliekų tvarkymo paslaugų ir (ar) darbų atlikimo sutartyse nustatytomis kainomis;
	4. mišrių komunalinių ir kitų atskirai surenkamų atliekų susikaupimo normomis.

**III. BŪTINŲJŲ SĄNAUDŲ SKAIČIAVIMAS IR KOMUNALINIŲ ATLIEKŲ**

**SUTVARKYMO KAINOS NUSTATYMAS**

1. Skaičiuojant būtinąsias sąnaudas, įvertinamas planuojamas susidaryti komunalinių atliekų, pateksiančių į Kretingos rajono savivaldybės komunalinių atliekų tvarkymo sistemą, kiekis pagal atskiras komunalinių atliekų rūšis (mišrios komunalinės atliekos, biologiškai skaidžios atliekos, didžiosios atliekos, antrinės žaliavos, buityje susidarančios elektros ir elektroninės įrangos atliekos ir kitos, išskyrus tas, kurių tvarkymo sąnaudas teisės aktų nustatyta tvarka privalo apmokėti gamintojai ir importuotojai). Vertinamos tik Savivaldybės teritorijoje realiai vykdomos Metodikos 6 punkte įvardintos veiklos.
2. Mišrių komunalinių atliekų surinkimo ir vežimo sąnaudų skaičiavimas pagrindžiamas faktiniais duomenimis, sąnaudų kitimo prognozėmis ir prielaidomis, dėl būsimų mišrių komunalinių atliekų surinkimo kiekių.
3. Mišrių komunalinių atliekų surinkimo ir vežimo sąnaudų pagrindinės kategorijos yra:
	1. Darbo užmokestis;
	2. Pagalbinės medžiagos;
	3. Kuras;
	4. Eksploatacinės sąnaudos;
	5. Nusidėvėjimas;
	6. Draudimas;
	7. Informacinių technologijų paslaugos;
	8. Kitos sąnaudos;
	9. Normatyvinis rezervas.
4. Visos šios sąnaudos priskiriamos pastovioms sąnaudoms.
5. Mišrių komunalinių atliekų šalinimo sąnaudų skaičiavimas pagrįstas faktiniais duomenimis apie mišrių komunalinių atliekų kiekius ir Kretingos rajono savivaldybėje susidarančių mišrių komunalinių atliekų priėmimo į Klaipėdos regioninį sąvartyną tarifais. Šios sąnaudos apskaičiuojamos planuojamą pristatyti mišrių komunalinių atliekų kiekį padauginus iš atliekų priėmimo kainos.
6. Mišrių komunalinių atliekų šalinimo sąnaudos pastoviosioms ir kintamosioms sąnaudoms priskiriamos atsižvelgiant į komunalinių atliekų priėmimo į Klaipėdos regioninį sąvartyną sutartį, surenkamų komunalinių atliekų kiekių pokyčius, įdiegus papildomas atskiro antrinių žaliavų ir pakuočių, žaliųjų ir kitų atliekų surinkimo sistemas bei komunalines atliekas tvarkančių įmonių sąnaudų pobūdį.
7. Į komunalines atliekas patekusių pavojingų buitinių atliekų, didelių gabaritų atliekų ir kitų atliekų surinkimo apvažiavimo būdu sąnaudų skaičiavimas pagrindžiamas faktiniais duomenimis, sąnaudų kitimo prognozėmis ir prielaidomis dėl būsimų pavojingų buitinių atliekų ir didelių gabaritų atliekų surinkimo kiekių.
8. Į komunalines atliekas patekusių pavojingų buitinių atliekų, didelių gabaritų atliekų ir kitų atliekų surinkimo apvažiavimo būdu sąnaudų pagrindinės kategorijos yra:
	1. Darbo užmokestis;
	2. Pagalbinės medžiagos;
	3. Kuras;
	4. Eksploatacinės sąnaudos;
	5. Nusidėvėjimas;
	6. Draudimas;
	7. Informacinių technologijų paslaugos;
	8. Kitos sąnaudos;
	9. Normatyvinis rezervas.
9. Visos šios sąnaudos priskiriamos pastovioms sąnaudoms.
10. Biologiškai skaidžių atliekų rūšiuojamojo surinkimo sąnaudų skaičiavimas pagrindžiamas faktiniais duomenimis, sąnaudų kitimo prognozėmis ir prielaidomis dėl būsimų biologiškai skaidžių atliekų surinkimo apimčių.
11. Biologiškai skaidžių atliekų rūšiuojamojo surinkimo sąnaudų pagrindinės kategorijos yra:
	1. Darbo užmokestis;
	2. Pagalbinės medžiagos;
	3. Kuras;
	4. Eksploatacinės sąnaudos;
	5. Nusidėvėjimas;
	6. Draudimas;
	7. Informacinių technologijų paslaugos;
	8. Kitos sąnaudos;
	9. Normatyvinis rezervas.
12. Visos šios sąnaudos priskiriamos pastovioms sąnaudoms.
13. Komunalinių atliekų tvarkymo infrastruktūros atnaujinimo sąnaudos skaičiuojamos atsižvelgiant į vykdomus ir planuojamus įgyvendinti komunalinių atliekų tvarkymo infrastruktūros plėtojimo projektus. Šias sąnaudas sudaro įgyvendinamų projektų metu įsigyto ar planuojamo įsigyti nekilnojamojo turto nusidėvėjimo sąnaudos ir paskolų, iš kurių buvo / bus finansuojami projektai, palūkanų sąnaudos.
14. Atsižvelgiant į komunalinių atliekų infrastruktūros atnaujinimo sąnaudų pobūdį, visos šios sąnaudos priskiriamos pastoviosioms sąnaudoms.
15. Komunalinių atliekų tvarkymo administravimo sąnaudų skaičiavimas pagrįstas faktiniais duomenimis, sąnaudų kitimo prognozėmis ir prielaidomis. Šios sąnaudos apskaičiuojamos pagal šias grupes:
	1. darbo užmokestis;
	2. nusidėvėjimas;
	3. medžiagos;
	4. informacinių technologijų sąnaudos;
	5. ryšių sąnaudos;
	6. visuomenės švietimo ir informavimo sąnaudos;
	7. registro paslaugos;
	8. pašto paslaugos;
	9. bankų paslaugos;
	10. kitos sąnaudos.
16. Atsižvelgiant į komunalinių atliekų tvarkymo administravimo sąnaudų pobūdį, visos šios sąnaudos priskiriamos pastoviosioms sąnaudoms.
17. Bendros pastoviosios būtinosios sąnaudos apskaičiuojamos susumavus visų komunalinių atliekų tvarkymo veiklų būtinąsias pastoviąsias sąnaudas (įskaitant PVM):

BPS = PSV1 + PSV2 + .... + PSV6

Kur:

BPS – bendros pastoviosios sąnaudos (Eur);

PSV1 – 1-os veiklos pastoviosios sąnaudos (Eur);

PSV2 – 2-os veiklos pastoviosios sąnaudos (Eur);

PSV6 – 6-os veiklos pastoviosios sąnaudos (Eur).

1. Bendros kintamosios būtinosios sąnaudos apskaičiuojamos susumavus visų komunalinių atliekų tvarkymo veiklų kintamąsias sąnaudas (įskaitant PVM):

BKS = KSV1 + KSV2 + .... + KSV6

Kur:

BKS – bendros kintamosios sąnaudos (Eur);

KSV1 – 1-os veiklos kintamosios sąnaudos (Eur);

KSV2 – 2-os veiklos kintamosios sąnaudos (Eur);

KSV6 – 6-os veiklos kintamosios sąnaudos (Eur).

1. Komunalinių atliekų sutvarkymo kaina nustatoma visas planuojamas komunalinių atliekų tvarkymo sąnaudas padalinus iš komunalinių atliekų kiekio:

KATK = KATS / KAK

Kur:

KATK– komunalinių atliekų tvarkymo kaina (Eur/t);

KATS – visos komunalinių atliekų tvarkymo sąnaudos (Eur);

KAK –komunalinių atliekų kiekis (t).

**IV. DVINARĖS RINKLIAVOS DYDŽIO NUSTATYMO PRINCIPAI**

1. Dvinarės rinkliavos dydis turi būti apskaičiuotas toks, kad iš nekilnojamojo turto objektų savininkų arba jų įgaliotų asmenų surinktomis lėšomis būtų padengtos visos būtinosios sąnaudos.
2. Nekilnojamojo turto (toliau − NT) objektai suskirstomi į kategorijas pasirinktinai pagal NT objekto rūšis ir (ar) jų paskirtį, vadovaujantis NT objektų rūšių sąrašu, kurį pagal Lietuvos Respublikos atliekų tvarkymo įsakymo 30 straipsnio 2 dalį nustato Lietuvos Respublikos aplinkos ministerija. NT objektai suskirstyti į kategorijas vadovaujantis Lietuvos Respublikos aplinkos ministro 2013 m. vasario 20 d. įsakymu Nr. D1-150 patvirtintu Nekilnojamojo turto objektų, kurių savininkas arba įgaliotas asmuo privalo mokėti nustatytą rinkliavą arba sudaryti komunalinių atliekų tvarkymo paslaugos teikimo sutartį, rūšių sąrašu (toliau – Sąrašas).
3. NT objektas, nenurodytas Metodikos 35 punkte, gali būti priskiriamas atskirai NT objektų kategorijai.
4. NT objektų kategorijos ir pasirinkti dvinarės rinkliavos dedamųjų parametrai (nurodyti Metodikos 1 priede) yra tvirtinami Savivaldybės tarybos sprendimu Kretingos rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatuose (toliau − Nuostatai).

**V. DVINARĖS RINKLIAVOS DYDŽIO NUSTATYMO TVARKA**

1. Dvinarė rinkliava susideda iš pastoviosios ir kintamosios dedamųjų:
	1. pastoviąją dvinarės rinkliavos dedamąją moka visi NT objektų savininkai arba jų įgalioti asmenys, jei Nuostatai nenustato kitaip;
	2. kintamąją dvinarės rinkliavos dedamąją moka NT objektų savininkai arba jų įgalioti asmenys, kuriems teikiama komunalinių atliekų tvarkymo paslauga, jei Nuostatai nenustato kitaip.
2. Pastoviosios sąnaudos skirtingoms NT objektų kategorijoms padalinamos vadovaujantis šiais principais ir etapais:
	1. pastoviosios sąnaudos padalinamos į 5 dalis: individualiems namams, butams, turintiems individualius konteinerius, kitiems butams, sodų (kuriuose nuolat negyvenama) paskirties objektams ir juridinių bei fizinių asmenų naudojamiems nekilnojamo turto objektams (Metodikos 1 priedas, 2−16, 18.1 eilutės). Pastoviosios sąnaudos padalinamos atsižvelgiant į konkrečiai NT objektų kategorijai priskirtų konteinerių bendrą tūrį, išvežimų dažnį ir skaičių:

PSIN = (∑(KSIN\*KT\*KID)/∑(KSB\*KT\*KID))x PS (1)

Kur:

PSIN – individualiems namams tenkančios pastoviosios sąnaudos (Eur);

KSIN – individualių namų gyventojų turimas konkretaus tūrio konteinerių skaičius;

KT – konkretus konteinerio tūris;

KID – konkretaus tūrio konteinerių išvežimo dažnis;

KSB – visas turimas konkretaus tūrio konteinerių skaičius;

PS– visos pastoviosios sąnaudos (Eur);

PSDBIN = (∑(KSDBIN\*KT\*KID)/∑(KSB\*KT\*KID))x PS (2)

Kur:

PSDBIN – daugiabučių namų, turinčių individualius konteinerius, butams tenkančios pastoviosios sąnaudos (Eur);

KSDBIN – daugiabučių namų turimas individualių, konkretaus tūrio konteinerių skaičius.

PSDB = (∑(KSDB\*KT\*KID)/∑(KSB\*KT\*KID))x PS (3)

Kur:

PSDB – daugiabučių namų, naudojančių kolektyvinius konteinerius, butams tenkančios pastoviosios sąnaudos (Eur);

KSDB – daugiabučių namų kolektyvinių konkretaus tūrio konteinerių skaičius.

PSS = (∑(KSS\*KT\*KID)/∑(KSB\*KT\*KID))x PS (4)

Kur:

PSS – sodams tenkančios pastoviosios sąnaudos (Eur);

KSDB – sodų konkretaus tūrio konteinerių skaičius.

PSJA = (∑(KSJA\*KT\*KID)/∑(KSB\*KT\*KID))x PS (5)

Kur:

PSJA – juridiniams asmenims tenkančios pastoviosios sąnaudos (Eur);

KSDB – juridinių asmenų konkretaus tūrio konteinerių skaičius.

* 1. Juridinių bei fizinių asmenų naudojamiems NT objektams tenkančios pastoviosios sąnaudos paskirstomos kiekvienai šių objektų kategorijai (Metodikos 1 priedas, 2–16, 18.1 eilutės), atsižvelgiant į darbuotojų ir NT objektų ploto santykio koeficientą:

PSNTOK = (BPNTOK / BPJANTO)x PSJA x DPKNTOK (6)

Kur:

PSNTOK – konkrečiai NT objektų kategorijai tenkančios pastoviosios sąnaudos (Eur);

BPNTOK – konkrečios NT objektų kategorijos objektų bendras plotas (m2);

BPJANTO – juridinių bei fizinių asmenų naudojamų NT objektų (išskyrus netinkamus naudoti objektus) bendras plotas (m2);

PSJA – juridinių bei fizinių asmenų naudojamiems NT objektams tenkančios pastoviosios sąnaudos, apskaičiuotos pagal (5) formulę (Eur);

DPKNTOK – konkrečiai NT objektų kategorijai nustatytas darbuotojų ir ploto santykio koeficientas.

1. Kiekvienai NT objektų kategorijai nustatyti darbuotojų ir ploto santykio koeficientai pateikiami Metodikos 2 priede. Kiekvienos NT objektų kategorijos darbuotojų ir ploto santykis apskaičiuotas apibendrinus Lietuvos statistikos departamento duomenis apie darbuotojų skaičių, dirbantį tam tikrose ūkio šakose, ir nekilnojamo turto objektų plotus, registruotus ūkinėms veikloms. Koeficientai nustatyti kiekvienos nekilnojamo turto objektų kategorijai juridinių asmenų darbuotojų ir ploto santykį palyginus su vidutiniu darbuotojų ir ploto santykiu (Lietuvos mastu ir atsižvelgiant į Savivaldybės ypatumus).
2. Pastoviąsias sąnaudas priskyrus kiekvienai NT objektų kategorijai, apskaičiuojamas dvinarės rinkliavos pastoviosios dedamosios parametras, kuris naudojamas apskaičiuojant kiekvienam NT objektui tenkančias pastoviąsias sąnaudas:
	1. dvinarės rinkliavos pastoviosios dedamosios parametro dydis individualiems namams ir butams, turintiems individualius konteinerius, apskaičiuojamas pagal formulę:

DVRIN = (PSIN +PSDBIN)/ (OSIN+OSDBIN) (7)

Kur:

DVRIN – dvinarės rinkliavos pastoviosios dalies parametro dydis individualiems namams ir butams, turintiems individualius konteinerius, (Eur/objektui);

PSIN – individualiems namams tenkančios pastoviosios sąnaudos, apskaičiuotos pagal (1) formulę (Eur);

PSDBIN – butams, turintiems individualius konteinerius, tenkančios pastoviosios sąnaudos, apskaičiuotos pagal (2) formulę (Eur);

OSIN – individualių namų skaičius;

OSDBIN – butų, turinčių individualius konteinerius, skaičius.

* 1. Konkrečiai individualių namų ir butų, besinaudojančių individualiais konteineriais kategorijai tenkanti išlaidų dalis apskaičiuojama pagal juose gyvenančių gyventojų skaičių:

DVRINN = DVRIN/GS\*GSN (8)

Kur:

DVRINN – konkrečiai individualių namų ir butų, besinaudojančių individualiais konteineriais kategorijai tenkanti išlaidų dalis;

GSN – gyventojų skaičius gyvenantis konkrečioje individualių namų ir butų, besinaudojančių individualiais konteineriais, kategorijoje.

* 1. dvinarės rinkliavos pastoviosios dedamosios parametro dydis butams, besinaudojantiems kolektyviniais konteineriais, apskaičiuojamas pagal formulę:

DVRDB = PSDB / OSDB (9)

Kur:

DVRDB – dvinarės rinkliavos pastoviosios dalies parametro dydis butams, naudojantiems kolektyvinius konteinerius, (Eur/objektui);

PSDB – butams, besinaudojantiems kolektyviniais konteineriais, tenkančios pastoviosios sąnaudos, apskaičiuotos pagal (3) formulę (Eur);

OSDB – butų, besinaudojančių kolektyviniais konteineriais, skaičius.

* 1. Konkrečiai butų, besinaudojančių kolektyviniais konteineriais, kategorijai tenkanti išlaidų dalis apskaičiuojama pagal juose gyvenančių gyventojų skaičių:

DVRDBN = DVRDB/GS\*GSN (10)

Kur:

DVRDBN – konkrečiai butų, besinaudojančių kolektyviniais konteineriais kategorijai tenkanti išlaidų dalis.

* 1. Dvinarės rinkliavos pastoviosios dedamosios parametro dydis sodų paskirties objektams apskaičiuojamas pagal formulę:

DVRS = PSS / OSS (11)

Kur:

DVRS – dvinarės rinkliavos pastoviosios dalies parametro dydis sodų paskirties objektams (Eur/ objektui);

PSS – sodų paskirties objektams tenkančios pastoviosios sąnaudos, apskaičiuotos pagal (4) formulę (Eur);

OSS – sodų paskirties objektų skaičius (vnt.);

* 1. dvinarės rinkliavos pastoviosios dedamosios parametro dydis juridinių asmenų naudojamiems NT objektams apskaičiuojamas pagal formulę:

DVRJA = PSNTOK / APJA (12)

Kur:

DVR JA – dvinarės rinkliavos pastoviosios dalies parametro dydis konkrečiai juridinių asmenų naudojamų NT objektų kategorijai (Eur/m2);

PSNTOK – konkrečiai NT objektų kategorijai tenkančios pastoviosios sąnaudos, apskaičiuotos pagal (6) formulę (Eur);

APJA – konkrečios NT objektų kategorijos apmokestinamas plotas (m2).

1. Naudojant parametrą „nekilnojamojo turto objekto plotas“ (Metodikos 1 priedas), konkrečiam NT objektui dvinarės rinkliavos pastovioji dedamoji nustatoma pagal formulę:

DVRPD = DVRJA x APNTO (13)

Kur:

DVRPD – dvinarės rinkliavos pastovioji dedamoji konkrečiam NT objektui (Eur);

DVRJA – dvinarės rinkliavos pastoviosios dedamosios parametro dydis konkrečiai nekilnojamo turto objektų kategorijai, kuriai priskiriamas NT objektas (Eur/m2);

APNTO – NT objekto apmokestinamas bendrasis plotas (m2).

1. Dvinarės rinkliavos kintamoji dedamoji nustatoma remiantis tais pačiais principais kaip ir pastovioji dalis (1 – 5 formulės).
2. Naudojant parametrą „gyventojų skaičius“ (Metodikos 1 priedas), konkrečiam NT objektui dvinarės rinkliavos kintamoji dedamoji nustatoma pagal formulę:

DVRKD1 = DVRKDP x GSNTO (14)

Kur:

DVRKD1 – dvinarės rinkliavos kintamoji dedamoji konkrečiam NT objektui (Eur),

DVRKDP – dvinarės rinkliavos kintamosios dedamosios parametro dydis gyvenamosios paskirties NT objektų kategorijai (Eur/gyventojui);

GSNTO – NT objekte gyvenančių gyventojų skaičius (vnt.).

1. Naudojant parametrą „nekilnojamojo turto objekto plotas“ (Metodikos 1 priedas), konkrečiam NT objektui dvinarės rinkliavos kintamoji dedamoji nustatoma pagal formulę:

DVRKD2 = DVRKDP x APNTO (15)

Kur:

DVRKD2 – dvinarės rinkliavos kintamoji dedamoji konkrečiam NT objektui (Eur);

DVRKDP – dvinarės rinkliavos kintamosios dedamosios parametro dydis konkrečiai NT objektų kategorijai, kuriai priskiriamas nekilnojamo turto objektas (Eur/m2);

APNTO – NT objekto apmokestinamas bendrasis plotas (m2).

1. Naudojant parametrą „nekilnojamojo turto objektų skaičius“ (Metodikos 1 priedas), konkrečiam NT objektui dvinarės rinkliavos kintamoji dedamoji nustatoma pagal formulę:

DVRKD3 = DVRKDP x TOSNTO (16)

Kur:

DVRKD3 – dvinarės rinkliavos kintamoji dedamoji konkrečiam NT objektui (Eur);

DVRKDP – dvinarės rinkliavos kintamosios dedamosios parametro dydis konkrečiai nekilnojamo turto objektų kategorijai, kuriai priskiriamas NT objektas (Eur/turto objektui);

TOSNTO – NT objektų skaičius (objektui).

1. NT objektams, kurie naudojasi individualiais konteineriais, dvinarės rinkliavos kintamoji dedamoji nustatoma pagal naudojamų individualių konteinerių tūrį, skaičių ir išvežimo dažnį:

DVRKD4 = ∑(KAS x (DVRKAT/(∑(KS\*KT\*KID)) x KSD) (17)

Kur:

DVRKD4 – dvinarės rinkliavos kintamoji dedamoji konkrečiam NT objektui, kuriam yra priskirti konkretūs individualūs konteineriai (Eur);

KAS – konteinerio tūris (m3);

DVRKAT – konkrečiai NT kategorijai tenkančių kintamųjų išlaidų dalis Eur.

KT – konkretus konteinerio tūris;

KID – konkretaus tūrio konteinerių išvežimo dažnis;

KSKAT – visas turimas konkretaus tūrio konteinerių skaičius priskirtas konkrečiai kategorijai NT;

KSD – konteinerių išvežimo dažnis (kartai).

1. Dvinarės rinkliavos dydis kiekvienam NT objektui apskaičiuojamas sudėjus nustatytas dvinarės rinkliavos pastoviąją dedamąją ir kintamąją dedamąją:

DVR = DVRPD + DVRKD (18)

Kur:

DVR – konkrečiam NT objektui apskaičiuotas dvinarės rinkliavos dydis (Eur);

DVRPD – konkrečiam NT objektui nustatytas dvinarės rinkliavos pastoviosios dedamosios dydis, nustatytas pagal Metodikos 41–42 punktus (Eur);

DVRKD – konkrečiam NT objektui nustatytas dvinarės rinkliavos kintamosios dedamosios dydis, nustatytas pagal vieną iš Metodikos 44–47 punktų (Eur).

1. Kapinėse ir viešosiose erdvėse susidarančios mišrios komunalinės atliekos bei tuo atveju, kai sukuriamos atliekos nėra siejamos su NT objektu, t. y. kai mišrios komunalinės atliekos yra laikino pobūdžio (renginiai, projektų įgyvendinimas ir pan.), kapinės, viešosios erdvės, laikinas statinys, renginio ar projekto įgyvendinimo vieta apmokestinami pagal naudojamų mišrių komunalinių atliekų konteinerių skaičių, tūrį ir ištuštinimo dažnį (Metodikos 1 priedo 18.2, 18.3 ir 18.4 eilutės). Mišrių komunalinių atliekų tvarkymo sąnaudos nustatomos įvertinus visą kiekvieno konteinerio pakėlimo kainą, naudojamų konteinerių skaičių ir jų ištuštinimo dažnį (faktą):

DVRLSNRPĮ = PKPK x KS x KID (19)

Kur:

DVRLSNRPĮ – rinkliava kapinėms ir viešosioms erdvėms, laikinam statiniui, renginio ar projekto įgyvendinimo vietai (Eur);

PKPK – konteinerio pakėlimo kaina (Eur/vnt.);

KS – naudojamų individualių konteinerių skaičius (vnt.);

KID – naudojamų individualių konteinerių ištuštinimo skaičius (kartai).

**VI. DVINARĖS RINKLIAVOS DYDŽIO NUSTATYMO TVARKA**

1. Pasibaigus veiklos einamųjų finansinių metų 9 mėnesiams, būtinosios sąnaudos perskaičiuojamos ateinantiems finansiniams metams. Būtinosios sąnaudos perskaičiuojamos atsižvelgiant į einamųjų metų 1–9 mėnesių faktinius ir 10–12 mėnesių prognozuojamus finansinius rezultatus, numatomus kainų (priėmimo į Klaipėdos regioninį sąvartyną tarifas) bei mokesčių pokyčius ir į naujų komunalinių atliekų tvarkymo priemonių (infrastruktūros plėtros) įgyvendinimą.
2. Pasibaigus veiklos einamųjų finansinių metų 9 mėnesiams, apmokestinimo parametrų dydžiai perskaičiuojami ateinantiems finansiniams metams. Perskaičiuojant apmokestinimo parametrų dydžius (nekilnojamojo turto objektų kategorijų plotai, nekilnojamojo turto objektų skaičius, gyventojų skaičius), naudojami praėjusių visų finansinių metų faktiniai rinkliavos administravimo informacinėje sistemoje sukaupti duomenys.
3. Perskaičiavus būtinąsias su komunalinių atliekų tvarkymu susijusias sąnaudas, Savivaldybės taryba atskiru sprendimu gali keisti dvinarės rinkliavos dydžius, jeigu būtinosios sąnaudos skiriasi daugiau nei 10 proc. nuo galiojančios dvinarės rinkliavos dydžio, jo nustatymo dieną. Jeigu apskaičiuojant einamųjų kalendorinių metų būtinąsias sąnaudas tų kalendorinių metų pabaigoje paaiškėja, kad iš anksto apskaičiuotos būtinosios sąnaudos skiriasi nuo faktinių tų kalendorinių metų sąnaudų (faktinės sąnaudos didesnės arba mažesnės už apskaičiuotas iš anksto sąnaudas), skirtumas išlyginamas apskaičiuojant kitų kalendorinių metų būtinąsias sąnaudas.

\_\_\_\_\_\_\_\_\_\_\_\_\_\_\_

**Metodikos 1 priedas**

**NEKILNOJAMOJO TURTO OBJEKTŲ KATEGORIJOS IR DVINARĖS RINKLIAVOS DEDAMŲJŲ PARAMETRAI**

|  |  |  |  |
| --- | --- | --- | --- |
| Nr. | Nekilnojamojo turto objektų grupė | Atliekų turėtojų veiklos, patalpų ar pastatų apibūdinimas | Apmokestinamieji parametrai |
| Pastovus apmokestinamasis parametras | Kintamas apmokestinamasis parametras, besinaudojantiems kolektyviniais konteineriais | Kintamas apmokestinamasis parametras, besinaudojantiems individualiais konteineriais |
| 1. | Gyvenamosios paskirties objektai: |
| 1.1. | Butai daugiabučiuose namuose, kuriuose nėra gyvenamąją vietą deklaravusių ar faktiškai gyvenančių gyventojų | Gyvenamosios paskirties patalpos, esančios daugiabučiame (trijų ir daugiau butų) name | NT objektas (butas), vnt. | - | - |
| 1.2. | Butai daugiabučiuose namuose, kuriuose gyvena 1 gyventojas | Gyvenamosios paskirties patalpos, esančios daugiabučiame (trijų ir daugiau butų) name | NT objektas (butas), vnt. | Gyventojų skaičius, vnt. | - |
| 1.3. | Butai daugiabučiuose namuose, kuriuose gyvena 2 gyventojai | Gyvenamosios paskirties patalpos, esančios daugiabučiame (trijų ir daugiau butų) name | NT objektas (butas), vnt. | Gyventojų skaičius, vnt. | - |
| 1.4. | Butai daugiabučiuose namuose, kuriuose gyvena 3 gyventojai | Gyvenamosios paskirties patalpos, esančios daugiabučiame (trijų ir daugiau butų) name | NT objektas (butas), vnt. | Gyventojų skaičius, vnt. | - |
| 1.5. | Butai daugiabučiuose namuose, kuriuose gyvena 4 gyventojai | Gyvenamosios paskirties patalpos, esančios daugiabučiame (trijų ir daugiau butų) name | NT objektas (butas), vnt. | Gyventojų skaičius, vnt. | - |
| 1.6. | Butai daugiabučiuose namuose, kuriuose gyvena 5 gyventojai | Gyvenamosios paskirties patalpos, esančios daugiabučiame (trijų ir daugiau butų) name | NT objektas (butas), vnt. | Gyventojų skaičius, vnt. | - |
| 1.7. | Butai daugiabučiuose namuose, kuriuose gyvena 6 ir daugiau gyventojų | Gyvenamosios paskirties patalpos, esančios daugiabučiame (trijų ir daugiau butų) name | NT objektas (butas), vnt. | Gyventojų skaičius, vnt. | - |
| 1.8. | Individualūs gyvenamosios paskirties objektai (namai, kotedžai), kuriuose nėra gyvenamąją vietą deklaravusių ar faktiškai gyvenančių gyventojų | Gyvenamosios paskirties pastatai (namai), skirti gyventi vienai ar dviem šeimoms, prie jų priskiriami namai sodininkų bendrijose, kuriuose gyvenama nuolat | NT objektas (namas, kotedžas), vnt. | ~~-~~ | - |
| 1.9. | Individualūs gyvenamosios paskirties objektai (namai, kotedžai) ir butai daugiabučiuose namuose, besinaudojantys individualiais konteineriais, kuriuose gyvena 1 gyventojas | Gyvenamosios paskirties pastatai (namai), skirti gyventi vienai ar dviem šeimoms, prie jų priskiriami namai sodininkų bendrijose, kuriuose gyvenama nuolat | NT objektas (namas, kotedžas, butas), vnt. | - | Konteinerių skaičius ir tūris |
| 1.10. | Individualūs gyvenamosios paskirties objektai (namai, kotedžai) ir butai daugiabučiuose namuose, besinaudojantys individualiais konteineriais, kuriuose gyvena 2 gyventojai | Gyvenamosios paskirties pastatai (namai), skirti gyventi vienai ar dviem šeimoms, prie jų priskiriami namai sodininkų bendrijose, kuriuose gyvenama nuolat | NT objektas (namas, kotedžas, butas), vnt. | - | Konteinerių skaičius ir tūris |
| 1.11. | Individualūs gyvenamosios paskirties objektai (namai, kotedžai) ir butai daugiabučiuose namuose, besinaudojantys individualiais konteineriais, kuriuose gyvena 3 gyventojai | Gyvenamosios paskirties pastatai (namai), skirti gyventi vienai ar dviem šeimoms, prie jų priskiriami namai sodininkų bendrijose, kuriuose gyvenama nuolat | NT objektas (namas, kotedžas, butas), vnt. | - | Konteinerių skaičius ir tūris |
| 1.12. | Individualūs gyvenamosios paskirties objektai (namai, kotedžai) ir butai daugiabučiuose namuose, besinaudojantys individualiais konteineriais, kuriuose gyvena 4 gyventojai | Gyvenamosios paskirties pastatai (namai), skirti gyventi vienai ar dviem šeimoms, prie jų priskiriami namai sodininkų bendrijose, kuriuose gyvenama nuolat | NT objektas (namas, kotedžas, butas), vnt. | - | Konteinerių skaičius ir tūris |
| 1.13. | Individualūs gyvenamosios paskirties objektai (namai, kotedžai) ir butai daugiabučiuose namuose, besinaudojantys individualiais konteineriais, kuriuose gyvena 5 gyventojai | Gyvenamosios paskirties pastatai (namai), skirti gyventi vienai ar dviem šeimoms, prie jų priskiriami namai sodininkų bendrijose, kuriuose gyvenama nuolat | NT objektas (namas, kotedžas, butas), vnt. | - | Konteinerių skaičius ir tūris |
| 1.14. | Individualūs gyvenamosios paskirties objektai (namai, kotedžai) ir butai daugiabučiuose namuose, besinaudojantys individualiais konteineriais, kuriuose gyvena 6 ir daugiau gyventojų | Gyvenamosios paskirties pastatai (namai), skirti gyventi vienai ar dviem šeimoms, prie jų priskiriami namai sodininkų bendrijose, kuriuose gyvenama nuolat | NT objektas (namas, kotedžas, butas), vnt. | - | Konteinerių skaičius ir tūris |
| 2. | Gyvenamosios paskirties (įvairių socialinių grupių asmenims) pastatai (namai) | Pastatai (namai), skirti gyventi įvairių socialinių grupių asmenims (bendrabučiai, vaikų namai, prieglaudos, globos namai, šeimos namai, vienuolynai ir pan.) | NT objekto plotas, m2 | NT objekto plotas, m2 | Konteinerių skaičius, tūris, ištuštinimo dažnis |
| 3. | Viešbučių paskirties objektai | Naudojami trumpalaikiam apgyvendinimui (viešbučiai, moteliai, svečių namai, jaunimo nakvynės namai ir kiti panašios paskirties objektai) | NT objekto plotas, m2 | NT objekto plotas, m2 | Konteinerių skaičius, tūris, ištuštinimo dažnis |
| 4. | Administracinės paskirties objektai | Naudojami administraciniams tikslams (bankai, paštas, valstybės ir savivaldybės įstaigos, ambasados, teismai, kiti įmonių, įstaigų ir organizacijų administraciniai pastatai arba kitos paskirties pastatų dalis, naudojama administracinei veiklai, ir kiti panašios paskirties objektai) | NT objekto plotas, m2 | NT objekto plotas, m2 | Konteinerių skaičius, tūris, ištuštinimo dažnis |
| 5. | Prekybos paskirties objektai: |
| 5.1. | Prekybos paskirties objektai (iki 500 m2 bendrojo ploto) | Naudojami didmeninei ir mažmeninei prekybai (parduotuvės, parduotuvės – operatorinės, knygynai, vaistinės, prekybos paviljonai, turgavietės ar prekybos vietos (kioskai, palapinės ir kiti panašios paskirties objektai) | NT objekto plotas, m2 | NT objekto plotas, m2 | Konteinerių skaičius, tūris, ištuštinimo dažnis |
| 5.2. | Prekybos paskirties objektai (didesni kaip 500 m2 bendrojo ploto) | NT objekto plotas, m2 | NT objekto plotas, m2 | Konteinerių skaičius, tūris, ištuštinimo dažnis |
| 6. | Paslaugų paskirties objektai | Naudojami paslaugoms teikti (pirtys, grožio salonai, skalbyklos, taisyklos, remonto dirbtuvės, priėmimo–išdavimo punktai, autoservisai, plovyklos, krematoriumai, laidojimo namai ir kiti panašios paskirties objektai) | NT objekto plotas, m2 | NT objekto plotas, m2 | Konteinerių skaičius, tūris, ištuštinimo dažnis |
| 7. | Maitinimo paskirties objektai: |
| 7.1. | Maitinimo paskirties objektai (iki 300 m2 bendrojo ploto) | Patalpos ir pastatai, skirti žmonėms maitinti (valgyklos, restoranai, kavinės, barai ir kiti panašios paskirties objektai) | NT objekto plotas, m2 | NT objekto plotas, m2 | Konteinerių skaičius, tūris, ištuštinimo dažnis |
| 7.2. | Maitinimo paskirties objektai (didesni kaip 300 m2 bendrojo ploto) | NT objekto plotas, m2 | NT objekto plotas, m2 | Konteinerių skaičius, tūris, ištuštinimo dažnis |
| 8. | Transporto paskirties objektai | Naudojami transporto tikslams, t. y. susiję su transportavimu, gabenimu, vežimu (oro uosto, jūrų ir upių laivyno, geležinkelio ir autobusų stočių pastatai, uosto terminalai, muitinių pastatai, kiti panašios paskirties objektai) | NT objekto plotas, m2 | NT objekto plotas, m2 | Konteinerių skaičius, tūris, ištuštinimo dažnis |
| 9. | Gamybos, pramonės paskirties objektai | Naudojami gamybai (gamyklos, dirbtuvės, produkcijos perdirbimo įmonės, kalvės, energetikos pastatai (įvairių tipų elektrinių, katilinių, naftos perdirbimo ir kiti pastatai, skirti energijos ar energijos išteklių gavybai, gamybai, perdirbimui), gamybinės laboratorijos, kūrybinės dirbtuvės ir kiti panašios paskirties objektai) | NT objekto plotas1, m2 | NT objekto plotas1, m2 | Konteinerių skaičius, tūris, ištuštinimo dažnis |
| 10. | Kultūros paskirties objektai | Patalpos ir pastatai, skirti kultūros reikmėms ir viešiesiems pramoginiams renginiams (teatrai, kino teatrai, kultūros namai, klubai, bibliotekos, muziejai, parodų rūmai ir kiti panašios paskirties objektai) | NT objekto plotas, m2 | NT objekto plotas, m2 | Konteinerių skaičius, tūris, ištuštinimo dažnis |
| 11. | Mokslo paskirties objektai | Naudojami švietimo ir mokslo tikslams (institutai ir mokslinio tyrimo įstaigos, observatorijos, meteorologijos stotys, laboratorijos (išskyrus gamybines laboratorijas), bendrojo lavinimo, profesinės ir aukštosios mokyklos, vaikų darželiai, lopšeliai, kiti panašios paskirties objektai) | NT objekto plotas, m2 | NT objekto plotas, m2 | Konteinerių skaičius, tūris, ištuštinimo dažnis |
| 12. | Gydymo paskirties objektai: |
| 12.1. | Gydymo paskirties objektai | Patalpos ir pastatai, skirti gydymo reikmėms, kuriuose teikiama stacionari medicininė pagalba žmonėms ir gyvūnams visą parą (ligoninės, klinikos, medicininės priežiūros įstaigų slaugos namai ir kiti panašios paskirties objektai) | NT objekto plotas, m2 | NT objekto plotas, m2 | Konteinerių skaičius, tūris, ištuštinimo dažnis |
| 12.2. | Gydymo paskirties objektai | Patalpos ar pastatai, skirti gydymo reikmėms, kuriuose teikiama medicininė pagalba žmonėms ir gyvūnams (poliklinikos, ambulatorijos ir kiti panašios paskirties objektai) | NT objekto plotas, m2 | NT objekto plotas, m2 | Konteinerių skaičius, tūris, ištuštinimo dažnis |
| 13. | Poilsio paskirties objektai | Naudojami poilsiui (poilsio namai, turizmo centrai, kaimo turizmo pastatai, medžioklės nameliai, kempingai, poilsiavietės, paplūdimiai, apžvalgos aikštelės, kiti turizmo objektai ir kiti panašios paskirties objektai) | NT objekto plotas, m2 | NT objekto plotas, m2 | Konteinerių skaičius, tūris, ištuštinimo dažnis |
| 14. | Sporto paskirties objektai | Naudojami sportui (sporto halės, salės, teniso kortai, baseinai, čiuožyklos, jachtklubai, šaudyklos, stadionai, maniežai, aikštynai, laikinos sporto aikštelės ir kiti panašios paskirties objektai) | NT objekto plotas, m2 | NT objekto plotas, m2 | Konteinerių skaičius, tūris, ištuštinimo dažnis |
| 15. | Religinės paskirties objektai | Patalpos ir pastatai, skirti religiniams tikslams (bažnyčios, koplyčios, maldos namai, parapijų namai ir kiti panašios paskirties objektai) | NT objekto plotas, m2 | NT objekto plotas, m2 | Konteinerių skaičius, tūris, ištuštinimo dažnis |
| 16. | Specialiosios paskirties objektai | Naudojami specialiesiems tikslams (kareivinių pastatai, kalėjimai, pataisos darbų kolonijos, tardymo izoliatoriai, policijos, priešgaisrinių ir gelbėjimo tarnybų pastatai, slėptuvės, pasienio kontrolės punktai ir kiti panašios paskirties objektai) | NT objekto plotas, m2 | NT objekto plotas, m2 | Konteinerių skaičius, tūris, ištuštinimo dažnis |
| 17. | Sodų paskirties objektai(naudojami tik sezono metu, sezonas – 7 mėnesiai, nuo balandžio iki spalio mėnesio imtinai) | Naudojami poilsiui ir (arba) sodininkystei ir (arba) daržininkystei sodininkų bendrijos nariams priklausantys arba nepriklausantys sodininkų bendrijos nariams, bet esantys sodo teritorijoje, sodo sklypai su pastatais | NT objekto skaičius, vnt. | NT objekto skaičius, vnt. | - |
| 18. | Kiti objektai: |
| 18.1. | Kitos paskirties objektai | Naudojami kita paskirtimi ar kiti savarankiški objektai, kurių negalima priskirti jokiai nurodytai paskirčiai | NT objekto plotas, m2 | NT objekto plotas, m2 | Konteinerių skaičius, tūris, ištuštinimo dažnis |
| 18.2. | Laikini statiniai (ne nuolatinio pobūdžio veiklai vykdyti) ar renginių ar projektų įgyvendinimo vietos | Kai nėra konkretaus NT objekto, kuriam priskiriamos atliekos | - | - | Konteinerių skaičius, tūris, ištuštinimo dažnis |
| 18.3. | Viešosios erdvės | Komunalinės atliekos surenkamos viešose erdvėse | - | - | Konteinerių skaičius, tūris, ištuštinimo dažnis |
| 18.4. | Kapinės | Komunalinės atliekos surenkamos kapinėse | - | - | Konteinerių skaičius, tūris, ištuštinimo dažnis |
| 19. | Sandėliavimo paskirties objektai | Pastatai, naudojami sandėliuoti arba ką nors laikyti (saugyklos, bendro naudojimo sandėliai, specialūs sandėliai, kiti objektai, naudojami produkcijai laikyti ir saugoti) | NT objektas  | NT objekto plotas1 | Konteinerių skaičius, tūris, ištuštinimo dažnis |

1 Maksimalus apmokestinamas bendras plotas 5000 m2, į kurį bendrai įskaičiuojami vienam nekilnojamojo turto objekto savininkui NT objektai, priklausantys tai pačiai NT objektų grupei, kuriems eksploatuoti naudojama viena mišrių komunalinių atliekų konteinerių aikštelė.

**Metodikos 2 priedas**

**NEKILNOJAMOJO TURTO OBJEKTŲ KATEGORIJOMS NUSTATYTI DARBUOTOJŲ IR PLOTO SANTYKIO KOEFICIENTAI**

|  |  |
| --- | --- |
| **Nekilnojamo turto objektų kategorijos** | **Darbuotojų ir ploto santykio koeficientas** |
| Gyvenamosios paskirties objektai socialinėms grupėms | 1,29 |
| Viešbučių paskirties objektai | 1,43 |
| Administracinės paskirties objektai | 0,98 |
| Prekybos paskirties objektai: |  |
| Prekybos paskirties objektai (iki 500 m2 bendrojo ploto) | 2,10 |
| Prekybos paskirties objektai (virš 500 m2 bendrojo ploto) | 2,65 |
| Paslaugų paskirties objektai | 1,56 |
| Maitinimo paskirties objektai: |  |
| Maitinimo paskirties objektai (iki 300 m2 bendrojo ploto) | 2,10 |
| Maitinimo paskirties objektai (virš 300 m2 bendrojo ploto) | 2,04 |
| Transporto paskirties objektai | 0,55 |
| Gamybos, pramonės paskirties objektai | 0,80 |
| Kultūros paskirties objektai | 0,52 |
| Mokslo paskirties objektai | 0,52 |
| Gydymo paskirties objektai: |  |
| Gydymo paskirties objektai (ligoninės) | 1,51 |
| Gydymo paskirties objektai (poliklinikos) | 1,28 |
| Poilsio paskirties objektai | 1,29 |
| Sporto paskirties objektai | 0,52 |
| Religinės paskirties objektai | 0,29 |
| Specialiosios paskirties objektai | 0,29 |
| Sandėliavimo paskirties objektai | 0,29 |
| Kiti objektai | 1,50 |
| **Vidurkis (bazinis koeficientas)** | **1,00** |